Drieledige gebed - Christian Motivations
Die eerste keer wat gebed in die Bybel genoem word, is: "In daardie tyd het die mense begin om die Naam van die Here aan te roep." Hoeveel keer "roep jy die naam van die Here aan"? Net as jy in die moeilikheid is? Of as jy in die kerk is? Somtyds? Nooit? Jy sê: "Maar ek weet nie hoe om te bid nie." Verdeel jou gebed in drie dele:
1) Vereer. 'n Mens skep intimiteit in 'n verhouding deur op die ander persoon te fokus. Staan môreoggend op en vra: "Here, is daar iets wat ek vandag vir U kan doen?"
2) Vra. Die grootste gedeelte van God se wil is onthul in Sy Woord; jy moet dit net lees! As jy weet dat jy volgens die Skrif bid, bid jy met vertroue. Gebruik ook jou geloof. God se grootste begeerte is om geglo te word - ten spyte van alles opinies wat daarteen is. Jesus het gesê: "Alles wat julle in die gebed vra, glo dat julle dit al ontvang het, en dit sal vir julle so wees." (Markus 11:24 NV).
3) Aanvaar. God het vir die profeet Habakuk gesê: "Stadig maar seker breek die tyd aan wanneer die visioen waar sal word. Wag geduldig, al voel dit of dit stadig gaan..." (Habakuk 2:3 NLV).
God verstaan dat dinge vir jou dringend is, maar Hy doen altyd alles in jou beste belange. Onthou dat Sy antwoord bepaal word deur wat in jou hart is en jou gereedheid om dit wat Hy jou wil gee, te hanteer.
Sielskos: 2 Tim 1-4; Joh. 1:14-28; Ps 92; Spr. 22:24-25